b"\n_START_ARTICLE_\nSanta Magdalena del Mas Cerd\xc3\xa0\n_START_SECTION_\nDescripci\xc3\xb3\n_START_PARAGRAPH_\nLa capella de Santa Magdalena es troba a\xc3\xafllada i est\xc3\xa0 situada sobre un tal\xc3\xbas de pedra proper al Mas Cerd\xc3\xa0. \xc3\x89s una petita construcci\xc3\xb3 d'una nau, coberta amb volta de can\xc3\xb3, i absis semicircular orientat a llevant. L'absis presenta una finestra centrada de doble esqueixada de tres arcs en gradaci\xc3\xb3 i un parament de carreus ben tallats. La porta \xc3\xa9s refeta amb una llinda que porta inscrita la data 1743. El campanar d'espadanya d'un sol ull que corona el mur de ponent tamb\xc3\xa9 \xc3\xa9s d'\xc3\xa8poca barroca."